钦定古今图书集成/明伦汇编/官常典/第707卷 > 缩高
## 钦定古今图书集成/明伦汇编/官常典/第707卷 > 缩高

按《战国策》，魏攻管而不下。安陵人缩高，其子为管守。
信陵君使人谓安陵君曰：“君其遣缩高，吾将仕之以
五大夫使为持节尉。”安陵君曰：“安陵，小国也，不能必
使其民。”使者自往请使道使者至缩高之所，复信陵
君之命。缩高曰：“君之幸高也，将使高攻管也。夫以父
攻子守，人大笑也。见臣而下，是背王也；父教子背，亦
非君之所喜也。敢再拜辞使者以报信陵君。”信陵君
大怒，遣大使之安陵，曰：“安陵之地，亦犹魏也，今吾攻
管而不下，则秦兵及我，社稷必危矣。愿君之生束缩，
高而致之。若君弗致，无忌将发十万之师以告安陵
之城。”安陵君曰：“吾先君成侯受诏襄王以守此地也，
手受大府之宪。《宪》之上篇曰：‘子弑父，臣弑君，有常刑
不赦。国虽大赦，降城亡，子不得与焉。今缩高谨辞大
位，以全父子之义。而君曰‘必生致之，是我负襄王之诏而废大府之宪也。虽死，终不敢行’’。”缩高闻之，曰：“信
陵君为人，悍而自用也，此辞反，必为国祸。吾已全，已
无违人臣之义矣，岂可使吾君有魏患也？”乃之使者
之舍，刎颈而死。信陵君闻，缩高死服，缟素避舍，使使
谢安陵君曰：“无忌，小人也，困于思虑，失言于君，敢再
拜释罪！”